આજે સવારની ઝીણી ઝીણી ઠંડકનો રંગ પણ ગુલાબી છે. બાળકો હજીય સવાર-સવારમાં ફટાકડા લઈને લાગ્યા છે! એજ ઉમરના ગરીબ બાળકો સબરસ, ઢોલ વગેરે લઈને નીકળ્યા છે. આજે તો એમને પણ ઠીકઠાક બોણી મળી લાગે છે. આખો રસ્તો ફટાકડાના કચરાથી ભર્યો છે. એમાંથી ન ફુટેલા ફટાકડા વણી રહ્યા છે. પક્ષીપ્રેમીઓએ ચબુતરા બાજરાથી ભરી દીધા છે. કેટલાક ઘરોના આંગણામાં પણ બાજરી વેરાયેલી છે, પંખીઓ માટે પાણીની નાની નાની પરબો ભરાયેલી છે. કોઈક વળી પોતાની કાર, બાઈક વગેરે ધોઈ રહ્યા છે.